**Analiza privind infrastructura verde-albastră din cadrul proiectului [...]**

***-Model orientativ-***

*Pentru realizarea* ***Analizei infrastructurii verzi*** *nu se stabilește un model-cadru obligatoriu prin prezentul Ghid al solicitantului, însă în elaborarea acestui document, se recomandă solicitantului să trateze aspectele de mai jos, ce vor face subiectul verificării conformităţii administrative și a eligibilităţii, precum și a evaluării tehnico-financiare.*

Astfel, se recomandă ca analiza să cuprindă:

1. **Date generale privind investiția propusă**, precum denumirea proiectului de investiţii, beneficiarul investiţiei, localizare, suprafaţa imobilelor vizate de proiect etc;
2. **Descrierea situației/utilizării actuale a imobilelor (**terenul, cu sau fără construcţii),inclusiv din punctul de vedere al condițiilor de mediu și al calității vieții populației care locuiește pe o rază de 2 km de la limita imobilelor pe care se propune a se realiza investiţia.

Observație: Solicitantul va justifica și proba, după caz, dacă imobilul pe care se propune a se realiza investiția este încadrat în *Registrul Local al Spațiilor verzi* ca spaţiu verde sau ca teren care ar putea fi transformat în spaţiu verde.

1. **Justificarea corelării investițiilor din proiect cu prevederile documentelor strategice de la nivel european/naţional/regional/local și asigurarea complementarităţii/abordării integrate la nivel de SDT/SIDU 2021-2027**

Solicitantul poate justifica cum se corelează investițiile din proiect cu prevederile documentelor strategice de la nivel european/naţional/regional/local, respectiv:

1. corelarea intervențiilor propuse cu *Strategia UE privind biodiversitatea pentru 2030;*
2. corelarea intervențiilor propuse cu *Strategia UE pentru Regiunea Dunării (SUERD)*, mai exact dacă acțiunile propuse prin proiect sprijină îndeplinirea obiectivelor Strategiei UE pentru Regiunea Dunării (SUERD), Aria Prioritară 6: ”Biodiversitate și peisaje, calitatea aerului și a solului”, în special acțiunea 5: ”Ancorarea conceptului de infrastructură verde a UE în regiunea Dunării”. Promovarea unor investiții în conformitate cu ariile prioritare SUERD va contribui la maximizarea impactului acestei strategii la nivel regional.
3. corelarea intervențiilor propuse cu inițiativa New European Bauhausde a pune în practică Pactul Verde European și de a crea locuri de locuit accesibile, durabile și de calitate, spre exemplu, de la nivelul identificării intervenţiilor din proiect în SDT/SIDU 2021-2027.
4. fundamentarea necesității intervențiilor în cadrul *Strategiei de dezvoltare teritorială/Strategiei integrate de dezvoltare urbană (SIDU) 2021-2027* și justificarea caracterului integrat al acestora, inclusiv în cazul proiectelor implementate în parteneriat;

Solicitantul va justifica oportunitatea, caracterul integrat și rolul investițiilor propuse pe baza prevederilor *Strategiei de dezvoltare teritorială/*Strategiei Integrate de Dezvoltare Urbană (SIDU) 2021-2027 în care sunt identificate și prioritizate investiţiile.

e.justificarea complementarităţii și a evitării dublei finanţări;

Solicitantul va justifica, dacă este cazul, complementaritate cu PNRR (Componenta 2 – *Păduri și protecția biodiversității*, Investiția 1, în principal sub-măsură privind *pădurile urbane*), *PNDR 2014-2022* și *PNS 2023-2027* (care nu sprijină implementarea proiectelor care vizează infrastructură verde), PODD (spre exemplu, Acțiunea 3.1), POTJ etc, din perspectiva proiectelor proprii (depuse sau în curs de pregătire) incluse în SDT/SIDU 2021-2027.

Solicitantul poate justifica dacă intervențiile din proiect sunt complementare cu cele realizate prin Programul Operațional de Cooperare Transfrontalieră RO-BG 2021-2027 privind proiectele comune de infrastructură verde-albastră.

Solicitantul poate justifica complementaritatea inclusiv cu proiecte implementate/aflate în implementare din perioada anterioară de programare, prin POR 2014-2020 privind reconversia terenurilor degradate și transformarea acestora în spaţii verzi etc.

1. **Descrierea investiţiilor din proiect**
2. Suprafaţa actuală de spaţiu verde/locuitor, în UAT municipiu reședinţă de judeţ/municipiu/oraș;
3. scenariile tehnico-economice avute în vedere, în corelare cu SF/DALI;
4. prezentarea scenariului selectat, respectiv a investiţiilor din proiect conform documentaţiei tehnico-economice;
5. descrierea accesibilității la obiectivul de investiții prin mijloace de transport/pietonal;

*(Se vor identifica, pentru fiecare teren în parte, mijloacele de transport care asigura accesibilitatea la imobil, respectiv distanța la care este situat față de cea mai apropiată zonă locuită)*

1. numărul locuitorilor, pe o rază de 2 km față de limita infastructurii verzi-albastre ce face obiectul proiectului, conform cerințelor indicatorul RCR95 și metodologia de stabilire a valorii indicatorului (a se vedea *Nota proiectantului*, anexată la proiect în acest sens);
2. Suprafaţa de spaţiu verde/locuitor, în UAT municipiu reședinţă de judeţ/municipiu/oraș, urmare a implementarii proiectului;
3. Descrierea organizaţiei care administrează/va administra infrastructura verde creată/modernizată prin proiect;
4. **Analiza necesității realizării proiectului și detalierea modalităţii prin care proiectul contribuie la furnizarea de servicii ecosistemice**

**Notă:** Se va face referire la caracteristicile proiectului de investiţii (si nu la aspecte cu caracter general).

Obiectivul principal al intervențiilor din cadrul OS 2.7 trebuie să fie furnizarea de servicii ecosistemice, infrastructura verde-albastră aducând beneficii multiple la nivel social și de mediu – de la stocarea carbonului, purificarea aerului, reducerea zgomotului sau temperaturii aerului, la beneficii sanogene de îmbunătățire a sănătății populației..

**Astfel, solicitanţii de finanţare vor avea în vedere că regenerarea spaţiilor verzi urbane doar cu scopul de a le face mai atractive pentru populație nu intră în sfera de aplicare a O.S. 2.7.**

Trebuie analizată favorabilitatea speciilor în noile condiții climatice prognozate,iar pe termen mediu și lung se recomandă testarea unor specii și/sau proveniențe mai bine adaptate la secetă și uscăciune[[1]](#footnote-1). Există evidențe clare ale faptului că schimbările climatice produc efecte asupra speciilor de arbori, fiind afectate stabilitatea și vulnerabilitatea, capacitatea de nutriție a arborilor sau tiparele de reproducere.

Pe de altă parte, biodiversitatea este o componentă importantă a ecosistemelor aferente infrastructurii verzi-albastre și din acest motiv, compozițiile de împădurire/plantare trebuie să includă o varietate de specii lemnoase. Mai mult, se recomandă utilizarea de proveniențe locale sau adaptate a speciilor autohtone. De asemenea, în alcătuirea pădurilor urbane sau a pădurilor parc se recomandă folosirea unor desimi și a unei diversități specifice mari.

1. Se va detalia necesitatea și contribuţia activităţilor proiectului **la îmbunătățirea biodiversității și la protecția naturii**, inclusiv la migrația și circulația **faunei**, dar și la utilizarea terenurilor într-un mod favorabil **florei.**

Infrastructura verde-albastră reprezintă un instrument extrem de eficient în vederea asigurării echilibrului ecologic, în reducerea efectelor schimbărilor climatice și o sursă importantă de servicii ecosistemice. Prin urmare, extinderea suprafețelor cu vegetație lemnoasă reprezintă un deziderat care implică beneficii multiple. Creșterea suprafeței acoperite cu infrastructură verde va asigura un grad ridicat de biodiversitate și o capacitate crescută de stocare a carbonului.

Solicitantul va justifica că proiectul implementează măsuri de protejare a biodiversităţii şi ecosistemului.

Solicitantul va justifica cum se asigură conectarea arealului proiectului cu zonele naturale sau semi-naturale (cum ar fi pădurile sau zonele agricole), în scopul mișcării și migrării speciilor. Astfel, se recomanda că ca suprafețele identificate ca fiind adecvate consolidării infrastructurii verzi să fie alese astfel încât să asigure creșterea conectivității peisajului.

Solicitantul va avea în vedere că măsurile de evitare a fragmentării trebuie să fie eficiente la nivelul coridorului ecologic și nu doar la nivelul zonei de proiect.

În cazul parteneriatelor, intervenţiile de pe teritoriul partenerului sunt justificate prin contribuţia acestora la consolidarea conectării/ continuităţii habitatelor din mediul urban cu zonele naturale sau semi-naturale (cum ar fi pădurile sau zonele agricole, prin infrastructuri verzi și coridoare ecologice).

1. Se va detalia necesitatea și contribuţia activităţilor proiectului la **scăderea temperaturilor în zona** **Investiţiile din proiect proiectului/la nivel urban**;
2. Se va detalia necesitatea și contribuţia activităţilor proiectului la **îmbunătățirea calității aerului la nivel urban;**
3. Se va detalia necesitatea și contribuţia activităţilor proiectului la **retenția apei pluviale;**
4. Se va detalia necesitatea și contribuţia activităţilor proiectului la **remedierea solului;**
5. Se va detalia necesitatea și contribuţia activităţilor proiectului la **combaterea altor forme de poluare etc.**
6. Se va detalia necesitatea și contribuţia activităţilor proiectului la **protecția sănătății umane;**
7. Se va detalia necesitatea și contribuţia activităţilor proiectului la **crearea unor spaţii atrăgătoare, „de respiro”**, de care oamenii să se bucure, infrastructura verde-albastră jucând un rol sporit în furnizarea către societate a serviciilor recreative, culturale și sanogene.
8. Se va detalia necesitatea și contribuţia activităţilor proiectului asupra **dezvoltării economico-sociale** din arealul de influenţă al acestuia.
9. Se va detalia dacă proiectul cuprinde *soluţii bazate pe natură.*

La prioritizarea proiectelor, se va acorda punctaj suplimentar pentru investiţiile care utilizează „Soluții bazate pe natură”, care vizează lucrări verzi de tipul acoperișurilor și pereţilor verzi, spațiile verzi-albastre naturale și semi-naturale urbane, precum tufișuri, pajiști, zone umede (mlaștini), lacuri, zone ripariene, spații verzi cu pavaje permeabile și cu măsuri naturale de drenare a apei pluviale etc, având ca scop conservarea si protejarea ecosistemului natural.

Soluţiile bazate pe natură sunt soluțiile inspirate și sprijinite de natură, care sunt eficiente din punctul de vedere al costurilor, oferă simultan beneficii de mediu, sociale și economice și contribuie la consolidarea rezilienței. Aceste soluții aduc într-o mai mare măsură și în mod mai diversificat natura, precum și elementele și procesele naturale în orașe, în peisajele terestre și marine, prin intervenții sistemice adaptate la realitatea locală și eficiente din punctul de vedere al resurselor. Așadar, soluțiile bazate pe natură aduc beneficii biodiversității și sprijină furnizarea unei game de servicii ecosistemice[[2]](#footnote-2).

„Soluțiile bazate pe natură” pot contribui la conservarea și diversificarea biodiversităţii, la reducerea insulelor de căldură urbană, precum și la creșterea capacităţii de a reţine apa pluvială în cazul căderilor masive de ploi, la creșterea cantităţii apei din pânza freatică etc.

Informaţii din acest capitol vor fi corelate cu cele din ***Anexa VIII - Analiza prin care se demonstrează aplicarea principiului de „a nu prejudicia în mod semnificativ (DNSH).***

1. **Alte aspecte**
2. Graficul estimat de execuţie;
3. Prezentarea eventualelor măsuri de conştientizare a populaţiei cu privire la beneficiile proiectului;
4. Confirmarea existenţei unei strategii de întreţinere a infrastructurii verzi create/modernizate prin proiect etc.
5. **Anexe şi alte documente considerate relevante** sau care susţin anumite puncte de vedere din analiză.

**Notă:** Pentru cererile de finanțare care cuprind intervenții în mai multe locații, analiza va fi completat pentru fiecare locație în parte.

În cazul proiectelor implementate în parteneriat, se recomandă realizarea unui singure analize privind infrastructura verde-albastră, având în vedere caracterul integrat al activităților propuse.

*Nume, prenume reprezentatului legal al solicitantului/liderului*

*Semnătura reprezentatului legal al solicitantului/liderului de parteneriat*

*Data:*

*Nume, prenume reprezentatului legal al partenerului, dacă este cazul*

*Semnătura reprezentatului legal al partenerului, dacă este cazul*

*Data:*

1. Se poate utiliza aplicaţia Climate Matching Tool (https://climatematch.org.uk/), realizată în cadrul proiectului Horizon 2020 B4EST care ajută la identificarea în timp și spațiu a condițiilor climatice specifice pentru o anumită locație geografică. [↑](#footnote-ref-1)
2. versiunea din 4.6.2021: https://ec.

   europa.eu/info/research-and-innovation/research-area/environment/nature-based-solutions\_en/). [↑](#footnote-ref-2)